
ΘΕΜΑ : Σημειώσεις της Σχολικής Συμβούλου, Ιωάννας Α. Ραμουτσάκη, προς τους φιλολόγους αρμοδιότητάς της για τον προγραμματισμό και τον εξορθολογισμό της διδακτέας ύλης
         Αγαπητοί/-ές συνάδελφοι, 
Μαζί με τις θερμότερες ευχές μου για τα Χριστούγεννα και τον καινούριο χρόνο και σε συνέχεια των επιμορφωτικών μας συναντήσεων, σας αποστέλλω ορισμένες Σημειώσεις για τον προγραμματισμό και τον εξορθολογισμό της διδακτέας ύλης, οι οποίες ελπίζω να σας φανούν χρήσιμες στο έργο σας :
       Προγραμματίζω το διδακτικό μου έργο, στην πραγματικότητα σημαίνει το οργανώνω, το σχεδιάζω με βάση τον πραγματικά διαθέσιμο χρόνο, σε ωριαία, εβδομαδιαία, τριμηνιαία-τετραμηνιαία και ετήσια βάση, κατά τη διάρκεια μιας σχολικής χρονιάς. Στο πλαίσιο αυτό βασικά ερωτήματα αποτελούν τα παρακάτω : -Τι και πώς θα διδάξω, πότε και με ποια σειρά ;  Τι θα διδάξω δηλ. πρώτο, δεύτερο τρίτο, σε ποια διδακτική ώρα, σε ποια εβδομάδα, σε ποιο μήνα κ.λ.π., τι προηγείται και τι έπεται, ποια είναι η συγκυρία, την οποία θα πρέπει να λάβω, κατά το δυνατόν, υπόψη μου, για να οργανώσω τη διδασκαλία μου, κατά τον καλύτερο τρόπο ; Όταν, δε, αρχίζω να κάνω και κάποιες επιλογές και ιεραρχήσεις στη διδακτέα ύλη, άρα να τη διαχειρίζομαι με τον προσφορότερο και τον πλέον αποτελεσματικό τρόπο, τότε αρχίζω να την εξορθολογίζω.
       Για το σωστό προγραμματισμό και εξορθολογισμό της διδακτέας ύλης οφείλω να λάβω υπόψη μου τις εξής παραμέτρους :
· Να μελετήσω την ύλη αυτή, σε συνδυασμό με τα σχολικά βιβλία, τα βιβλία του εκπαιδευτικού και του μαθητή, τις αντίστοιχες Οδηγίες για τον τρόπο διδασκαλίας και αξιολόγησης των μαθητών στα συγκεκριμένα μαθήματα, 
· Να μελετήσω, παράλληλα, τους ειδικούς και γενικούς σκοπούς και στόχους κάθε μαθήματος, όπως εκείνοι διαγράφονται στα Α.Π.Σ. Αναλυτικό Πρόγραμμα Σπουδών) και ΔΕΠΠΣ. (Διαθεματικό Ενιαίο Πλαίσιο Προγραμμάτων Σπουδών), ώστε να μπορώ, με τη σειρά μου, να διατυπώσω σαφείς και υλοποιήσιμους στόχους για κάθε διδακτική Ενότητα. 

·   Αφού διακρίνω τις πραγματικές διαθέσιμες διδακτικές ώρες, οφείλω να τις συνδυάσω με τη διδακτέα ύλη, προσαρμόζοντάς την σε αυτές και
· να βάλω προτεραιότητες, οργανώνοντας την δηλ. και κατ’ επέκταση το μάθημα, με εστίαση στα ουσιώδη. (Γι’ αυτό θα λάβω υπόψη μου την έως τότε προϋπάρχουσα γνώση μου για το γνωστικό και συναισθηματικό επίπεδο των παιδιών, τις ανάγκες και τα ενδιαφέροντά τους).
· Οφείλω, επίσης, να γνωρίζω τις αρχές της Διδακτικής- Μεθοδολογίας για κάθε διδακτικό Αντικείμενο και να αναπλαισιώνω, με βάση αυτές τις αρχές, τη/τις σελίδα/-ες του σχολικού βιβλίου στο επίπεδο της τάξης ή του /των τμήματός/- άτων μου,
· Ο προγραμματισμός μου, θα πρέπει να διακρίνεται από ευελιξία, ώστε, εάν χρειαστεί, ανάλογα με το πραγματικό επίπεδο του τμήματός μου και  τη συγκυρία να τον αναδιαμορφώσω,

· Να συνεργάζομαι με τους /τις συναδέλφους μου : η παράμετρος αυτή είναι  κομβικής σημασίας, καθώς, μέσα από τη σωστή συνεργασία, εξασφαλίζεται η απαραίτητη συνέχεια και συναίνεση για διδακτικές πρακτικές και επιλογές κοινώς αποδεκτές, τουλάχιστον, σε επίπεδο σχολείου. Θα ήταν ιδιαιτέρως χρήσιμο, όπως έχομε ήδη τονίσει, σε επίπεδο Νομού/Αντιπεριφέρειας, να συμφωνήσουμε για το τι θα πρέπει να γνωρίζουν οι μαθητές και οι μαθήτριες, φεύγοντας από τη μία τάξη και πηγαίνοντας στην άλλη, σε κάθε φιλολογικό μάθημα Γυμνασίου, Γενικού Λυκείου και ΕΠΑΛ π.χ.  Στην Αρχαία Ελληνική Γλώσσα Α΄ τάξης Γυμνασίου :
· α) από τη Γραμματική θεωρούμε απαραίτητο να γνωρίζουν οι μαθητές-τριες τα εξής : Οριστική Ενεργητικής Φωνής, Α΄ και Β΄ κλίση ουσιαστικών και επιθέτων, κλίση προσωπικών αντωνυμιών.
· β) από το Συντακτικό : θεωρούμε απαραίτητο να ξέρουν να διακρίνουν οι μαθητές/-τριες το Υποκείμενο και το Κατηγόρημα (με τις τρεις μορφές του : Ρήμα, Ρήμα + Αντικείμενο/-α, Ρήμα + Κατηγορούμενο)
· γ) από τα Κείμενα : επιλέγουμε τα εξής …..6-7  κείμενα από το σχολικό βιβλίο, σε συνεργασία με τους/τις συναδέλφους, τα οποία μπορούν να υπηρετήσουν τους αρχικούς στόχους που θα θέσομε και με τα οποία μπορούμε να καλύψομε επαρκώς όλα τα παραπάνω θέματα, εστιάζοντας, παράλληλα, και στο περιεχόμενο των κειμένων. 
   Στις επιμορφωτικές μας συναντήσεις διαπιστώσαμε πόσο ευεργετικά μπορεί να είναι τα αποτελέσματα  μιας τέτοιας συνεργασίας.. Αυτός ήταν και ο σκοπός της αρχικής πρόσκλησης-πρότασης που σας απηύθυνα (υπ’ αρ.πρωτ.483/9-9-2016). Από τη συλλογική αυτή προσπάθεια, ο προγραμματισμός της ύλης είναι καλύτερος και αποτελεσματικότερος, αφού, πρωτίστως, θα βασίζεται σε εξορθολογισμό της, με βάση τις πραγματικές ανάγκες των μαθητών, οι οποίες καταγράφονται, με σκοπό τη συν-διαμόρφωση προτάσεων και επιλογών, κοινώς αποδεκτών, μέσα από τη συνεργασία των εκπαιδευτικών. 
Ο σχεδιασμός και ο προγραμματισμός του διδακτικού μας έργου οργανώνεται στα εξής χρονικά επίπεδα:

· Ετήσιο επίπεδο : ο προγραμματισμός αυτός αφορά σε όλη τη σχολική χρονιά. Στην αρχή της οφείλουμε να λάβουμε υπόψη μας όλα τα παραπάνω, ώστε το έργο μας να γίνει αποτελεσματικότερο και πιο εύκολο. Έτσι, μπορούμε, εκτός από τη μελέτη της διδακτέας ύλης, τα βιβλία του εκπαιδευτικού και του μαθητή, :

· να ενημερωθούμε για το περιεχόμενο του Αναλυτικού Προγράμματος Σπουδών

· να αποφασίσουμε για τον τρόπο σχεδιασμού της διδακτικής πράξης 

· να καθορίσουμε με σαφήνεια, όπως είπαμε, στόχους ρεαλιστικούς και εφικτούς, που θα πρέπει να έχουμε επιτύχει  ως το τέλος του σχολικού έτους

· να προγραμματίσουμε τις διαθεματικές – συνθετικές εργασίες

· να ενημερωθούμε για τον τρόπο αξιολόγησης των μαθητών (ολιγόλεπτες γραπτές δοκιμασίες, διαγωνίσματα, τελικές εξετάσεις), φροντίζοντας, όμως, εκείνος να μην επικαθορίζει  το μάθημά μας, αλλά να προσαρμόζεται, με ομαλό τρόπο, σε αυτό.
· Τριμηνιαίο- Τετραμηνιαίο : Αξιολογούμε την επίτευξη των αρχικών επιδιώξεων και παρακολουθούμε την πορεία υλοποίησης του ετήσιου προγραμματισμού, κατά τη διάρκεια, τώρα πια, των τετραμήνων. Αν δούμε ότι κάτι αποκλίνει από αυτά, επανακαθορίζουμε τους στόχους και είμαστε ευέλικτοι σε μια ανακατανομή της ύλης.

· Εβδομαδιαίο : ελέγχομε την επίτευξη των επιδιώξεών μας σε εβδομαδιαία βάση, κατανέμοντας τη διδακτέα ύλη, με βάση το ωρολόγιο πρόγραμμα 
· Ωριαίο : Στη διάρκεια μιας ωριαίας διδασκαλίας ο/η εκπαιδευτικός, αφού θα έχει μελετήσει τις επισημάνσεις που αναφέρονται στο βιβλίο του εκπαιδευτικού, μετασχηματίζει το περιεχόμενο της διδακτικής ενότητας και τους σκοπούς διδασκαλίας του  μαθήματος σε ειδικούς διδακτικούς στόχους (Τζιώκα- Κιορίδης, 2016)
· Καλό θα ήταν, λοιπόν, στη διάρκεια του προγραμματισμού της ωριαίας διδασκαλίας:

· να οργανώνουμε τους θεματικούς άξονες της διδακτικής ενότητας

-------------------------------------------------
   Τζιώκα Π.- Κιορίδης Γ, (2016),  Παρουσίαση Σεμιναρίου, Σέρρες.
· να μετασχηματίζουμε τους θεματικούς άξονες σε διδακτικούς στόχους 

· να επιλέγουμε και να σχεδιάζουμε τις μαθησιακές και διδακτικές δραστηριότητες

· να επιλέγουμε τις κατάλληλες στρατηγικές, μεθόδους, τεχνικές και τα μέσα διδασκαλίας

· να προγραμματίζουμε τη χρονική διάρκεια των δραστηριοτήτων μας

        Βασικό εργαλείο για τον προγραμματισμό και τον εξορθολογισμό της διδακτέας ύλης στα φιλολογικά μαθήματα αποτελούν οι φόρμες προγραμματισμού, πάνω στις οποίες μπορούμε να αποτυπώσουμε με ακρίβεια και σαφήνεια τις βασικές μας επιλογές και όσα θα πρέπει να λάβομε υπόψη μας στο διδακτικό μας σχεδιασμό. Παρακάτω παραθέτω ενδεικτικά παραδείγματα με φόρμες προγραμματισμού για τα διάφορα μαθήματα, οι οποίες θα σας βοηθήσουν να σχεδιάσετε ανάλογες φόρμες για τα μαθήματά σας. Αρκετές από αυτές είχαμε την ευκαιρία να τις επεξεργαστούμε αναλυτικά στις επιμορφωτικές μας συναντήσεις. Οι φόρμες προγραμματισμού δομούνται με βάση τη διδακτική εμπειρία, τις πραγματικές ανάγκες της τάξης, τους σκοπούς και τους στόχους των επιμέρους μαθημάτων, το Α.Π.Σ. και τις αντίστοιχες Οδηγίες:
      Έτσι, αρχίζουμε να δομούμε την παρακάτω φόρμα ετήσιου προγραμματισμού, με εστίαση σε συγκεκριμένη διδακτική Ενότητα της Ιστορίας Α΄ τάξης Γυμνασίου, ως εξής : 

· Στην αρχική αριστερή στήλη, καταγράφομε, τις Βασικές διδακτικές Ενότητες των Κεφαλαίων
· Συνεχίζουμε, σε οριζόντιες και κάθετες στήλες, με την αποτύπωση :
· της αξιοποίησης και άλλων διδακτικών Ενοτήτων που, ενδεχομένως, προηγήθηκαν και συνδέονται με τη συγκεκριμένη Ενότητα,
· της αξιοποίησης ποικίλων ιστορικών πηγών {α) πηγών του σχολικού βιβλίου και β) πηγών εκτός σχολικού βιβλίου}, 
· των ικανοτήτων- δεξιοτήτων, τις οποίες οι μαθητές αναμένουμε να καλλιεργήσουν στη συγκεκριμένη διδακτική Ενότητα, με τη δική μας φθίνουσα καθοδήγηση,
· των διδακτικών τεχνικών και των μέσων που θα αξιοποιήσομε,
· των Διδακτικές επισκέψεων και των εκπαιδευτικών εκδρομών που θα πραγματοποιήσομε, με βάση τη συγκεκριμένη Ενότητα,
· των δραστηριοτήτων παραγωγής προφορικού και γραπτού λόγου,
· των πιθανών ερευνητικών εργασιών (μικρο-ερευνών),
· των αξιολογήσεων/ αυτοαξιολογήσεων σε ατομικό επίπεδο και σε επίπεδο ομάδων εργασίας
· Με τον τρόπο αυτό προκύπτει το σύνολο των ωρών που χρειαζόμαστε για την κάλυψη όλων των παραπάνω.
· Αντίστοιχα, συμπληρώνουμε τη συνολική φόρμα του ετήσιου προγραμματισμού μας στην Ιστορία, και για τις υπόλοιπες Ενότητες των άλλων Κεφαλαίων του σχολικού βιβλίου. Με τον ίδιο τρόπο εργαζόμαστε και σε ανάλογες φόρμες προγραμματισμού για την Ιστορία Γυμνασίων, Γενικών και Επαγγελματικών Λυκείων. 
Ενδεικτική φόρμα ετήσιου προγραμματισμού στην Ιστορία Α΄ τάξης Γυμνασίου, με εστίαση στην 3η Ενότητα 
του 2ου Κεφαλαίου

	Βασικές Διδακτικές Ενότητες Κεφαλαίων

	Αξιοποίηση

άλλων Ενοτήτων
	Αξιοποίηση ποικίλων ιστορικών πηγών
	Ικανότητες- Δεξιότητες 


	Διδακτικές τεχνικές και μέσα


	Διδακτικές επισκέψεις-

Εκπαιδευτικές εκδρομές
	Ώρες



	3η Ενότητα 2ου Κεφαλαίου

  O Μινωϊκός 
   πολιτισμός     

       Βασικά θέματα Ενότητας :

-Η Μινωϊκή  

    Κρήτη

-Πολιτική 
   και  

Διοικητική 
Οργάνωση
- τα 
ανάκτορα

-Γραφή

- Οικονομία

- Οι   Μυκηναίοι 

   στην  

   Κνωσό

-Θρησκεία

- Τέχνη

- Η θέση της

     γυναίκας


	Ενότητες 1 και 2

(Αιγυπτιακός και Κυκλαδικός 

πολιτισμός)


	Α)  Πηγών του σχολικού βιβλίου :

- δύο μικρά 
    κείμενα

(αποσπάσματα)

· Φωτογραφίες 
· - ανακτόρων

·  δίσκου της  Φαιστού

· Πήλινων
    ειδωλίων

 σφραγιδόλιθου

· τοιχογραφιών

Β) Πηγών εκτός σχολικού βιβλίου :

 -  επιλογή παράλληλων κειμένων

· Επιλογή

ιστοσελίδας/- ιστοσελίδων π.χ.
· για χάρτη,
· ιστοσελίδα

Αρχαιολογικού Μουσείου Ηρακλείου
- ιστοσελίδα Φωτόδεντρου (επιλογή video για τη θέση της γυναίκας στη Μινωϊκή Κρήτη)
	-Κατανοώ τη 

σημασία  και τη σπουδαιότητα του Μινωϊκού πολιτισμού

για το μετέπειτα  ελληνικό και ευρωπαϊκό πολιτισμό και τα βασικά θέματα της Ενότητας

· -Διαβάζω και κατανοώ τα  κείμενα (κείμενο Ενότητας και τα άλλα κείμενα -ιστορικές πηγές  (σε επίπεδο περιεχομένου και μορφής)

· - Κατανοώ τη γλώσσα των κειμένων 

· - Κατανοώ τα βασικά θέματα μέσα από διαφορετικές ιστορικές πηγές

- Συγκρίνω διαφορετικές ιστορικές πηγές ως προς διάφορα κριτήρια

- κατανοώ το χθες και το σήμερα 

- Αναδεικνύω τις αξίες του συγκεκριμέ-

νου πολιτισμού
	Κατευθυνόμενος

Διάλογος

Ομαδοσυνεργατική

   τεχνική

Κειμενοκεντρική

προσέγγιση πηγών

Οργάνωση

Συζήτησης 

Εργασίας 

στην τάξη

Φύλλα

Εργασίας

Αξιοποίηση :

- Οπτικο-

ακουστικού

   υλικού

- Τεχνικών διερευνητικής δραματοποίησης
	· -Επίσκεψη στην Κνωσό

· - Επίσκεψη στο Αρχαιολογικό Μουσείο του Ηρακλείου

	Εργασίες :

α) Δραστηριότη-τες παραγωγής προφορικού λόγου


	
	
	
	
	
	

	β) Δραστηριότη-τες παραγωγής γραπτού λόγου


	
	
	
	
	
	

	Ερευνητι-κές Εργασίες


	
	
	
	
	
	

	Αξιολογήσεις/
Αυτοαξιολο-γήσεις


	
	
	
	
	
	


       Συμπληρώνουμε, κατά τον ίδιο τρόπο, τις Ενότητες των υπόλοιπων Κεφαλαίων του σχολικού βιβλίου.
               Δεύτερο παράδειγμα φόρμας ετήσιου προγραμματισμού  για τα Νέα Ελληνικά Α΄τάξης των ΕΠΑΛ, με παρόμοια δομή :
                     Ενδεικτικό παράδειγμα ετήσιου προγραμματισμού στα Νέα Ελληνικά Α΄τάξης των ΕΠΑΛ  

	        Βασικές Διδακτικές 
                    Ενότητες
	Αξιοποίηση

    άλλων
 Ενοτήτων/ 
Κειμένων
	Γένη λόγου –
 Κειμενικά Είδη
	Ικανότητες- 
Δεξιότητες:
	Βασικά γραμματικο-
συντακτικά φαινόμενα-

Βασικές δομές 
οργάνωσης του λόγου
	Διδακτικές τεχνικές 
          και μέσα
	Ώρες

	  1η ΕΝΟΤΗΤΑ  : 
Βιώματα, εμπειρίες,
 ενδιαφέροντα 

των εφήβων

Βασικά θέματα :

π.χ. ο έρωτας
	
	-  Λογοτεχνικά 
     κείμενα

- Μικρά 
παράλληλα 
λογοτεχνικά 
 κείμενα

-δημοσιογραφι-

        κά

κείμενα

Κυρίως κείμενα αφήγησης και περιγραφής
	-Κατανοώ 
την πράξη 
της επικοινωνίας

- Διαβάζω και 
κατανοώ 
τα  κείμενα  
(σε επίπεδο 
περιεχομένου και 
μορφής)

- Κατανοώ 
τη γλώσσα 
των κειμένων

-  Κατανοώ 
βασικές έννοιες

- Κατανοώ 
τις έννοιες 
μέσα από 
διαφορετικά 
κειμενικά είδη 

- Κατανοώ 
το ύφος 
των κειμένων 
και 
τον επικοινωνιακό
 σκοπό

- Ερμηνεύω
 τα κείμενα

· Παράγω 
γραπτό και 
προφορικό λόγο – 
Επικοινωνώ

προφορικά 
και γραπτά
	-  Προτάσεις

- Σύνθεση   λέξεων

- Παραγωγή λέξεων

- Παράγραφος

- Τρόποι 
ανάπτυξης 
παραγράφου

(με παραδείγματα, 
    με αναλογία, 
   με ορισμό)

- Περιγραφή


	Κατευθυνόμενος διάλογος

 Ομαδοσυνεργατική 
        τεχνική

   Κειμενοκεντρική 
      προσέγγιση

Οργάνωση συζήτησης 
       εργασίας 

       στην τάξη

 Φύλλα εργασίας

 Αξιοποίηση οπτικο-
  ακουστικού υλικού  κ.ά.
	  17 

	(Ο πίνακας 
συμπληρώνεται 
ανάλογα και 
για τις υπόλοιπες 
Ενότητες)
2η ΕΝΟΤΗΤΑ: 
Γνωριμία με 
τον κόσμο
 της επιστήμης
               και 
        της τεχνολογίας
	
	
	
	
	
	15

	       3η ΕΝΟΤΗΤΑ : 

Ο άνθρωπος 
και  η φύση
	
	
	
	
	
	 18

	       4η ΕΝΟΤΗΤΑ :
       Ταξίδια
	
	
	
	
	
	 15

	5η ΕΝΟΤΗΤΑ : 

     Όψεις 
της σύγχρονης 
ενημέρωσης


	
	
	
	
	
	 16 



	6η ΕΝΟΤΗΤΑ : 

Πέρα 
από τα σύνορα
	
	
	
	
	
	 15

	       Εργασίες :

Α    α) Δραστηριότητες 
        παραγωγής   

       προφορικού λόγου
	
	
	
	
	
	

	 β)   β)Δραστηριότητες 
          παραγωγής 
       γραπτού λόγου
	
	
	
	
	
	

	Αξιολογήσεις/
      Αυτοαξιολογήσεις/

      Ετεροαξιολογήσεις
	
	
	
	
	
	


	Ειδικότερα διδακτικά ζητήματα, τα οποία θα πρέπει να διαπερνούν κάθε διδακτική Ενότητα, σε κάθε φιλολογικά μάθημα, με βάση τις σχετικές Οδηγίες σχολικού έτους 2016-2017, για την προσέγγιση βασικών θεμάτων – εννοιών, μέσα από τα εξεταζόμενα κείμενα, (λογοτεχνικά και μη λογοτεχνικά) είναι τα εξής :


	1) Η αρχική σημασιολογική προσέγγιση της έννοιας

2) Η έννοια μέσα από διάφορα κειμενικά είδη (λογοτεχνικά, επιστημονικά- δοκιμιακά, επιστολή, ημερολόγιο κ.ά.) και κειμενικά γένη ή γένη λόγου (περιγραφή, αφήγηση, επιχειρηματολογία)

3) Τα βασικά μορφοσυντακτικά φαινόμενα του κειμένου

4) Οι βασικές δομές οργάνωσης του λόγου- τεχνικές λόγου, με βάση το εξεταζόμενο κείμενο  (π.χ. οργάνωση του λόγου σε παραγράφους, σε πλαγιότιτλους, σε περίληψη  κ.λ.π.)


           Επίσης, με αφορμή τα λογοτεχνικά κείμενα των σχολικών βιβλίων, εκτός από τα παραπάνω,  μπορούν να προστεθούν στον ετήσιο Προγραμματισμό και τα παρακάτω διδακτικά θέματα, τα οποία αξιοποιούνται προς διερεύνηση, μέσα στο τμήμα:
3ο παράδειγμα φόρμας προγραμματισμού :

Ενδεικτική φόρμα ετήσιου προγραμματισμού για τα Κείμενα Νεοελληνικής Λογοτεχνίας σε Γυμνάσια, ΓΕΛ και ΕΠΑΛ
	Κείμενα 
	Γραμματολογικές 

Αναφορές
	Στοιχεία 
Μορφής
	Στοιχεία 
περιεχομένου
	Διδακτικές τεχνικές και 

μέσα
	Δημιουργική 
γραφή/

Εργασίες
	Ώρες

	 1.
	
	
	
	
	
	   

	2.
	
	
	
	
	
	 

	3.
	
	
	
	
	
	 

	4.
	
	
	
	
	
	   

	5.
	
	
	
	
	
	

	6.
	
	
	
	
	
	   

	7.
	
	
	
	
	
	

	8.
	
	
	
	
	
	

	9.
	
	
	
	
	
	

	10.
	
	
	
	
	
	

	Άλλα κείμενα


	
	
	
	
	
	

	Εργασίες


	
	
	
	
	
	

	Αξιολογήσεις/

Αυτοαξιολογή-σεις/

Ετεροαξιολο-γήσεις


	
	
	
	
	
	

	Διδασκαλία ακέραιου λογοτεχνικού 

έργου


	
	
	
	
	
	


4ο παράδειγμα φόρμας προγραμματισμού :
Ενδεικτική φόρμα ετήσιου προγραμματισμού για την Αρχαία Ελληνική Γλώσσα  Γυμνασίου
	Κείμενα 
	Γραμματολογικές 

Αναφορές
	Στοιχεία 
Μορφής
	Στοιχεία 
περιεχομένου
	Διδακτικές τεχνικές και 

μέσα
	Αξιοποίηση παράλληλων κειμένων
	Ώρες

	 1. 
	
	- Βασικό Λεξιλόγιο
- Βασικά γραμματικο-συντακτικά φαινόμενα της Ενότητας


	· - Βασικά θέματα-

·    Βασικοί θεματικοί άξονες

- Βασικές  

 έννοιες / αξίες κ.λ.π.

 
	
	
	   

	2.
	
	
	
	
	
	 

	3.
	
	
	
	
	
	 

	4.
	
	
	
	
	
	   

	5.
	
	
	
	
	
	

	6.
	
	
	
	
	
	   

	7.
	
	
	
	
	
	

	Εργασίες- Συνθετι-κές Εργασίες

	
	
	
	
	
	

	Αξιολογή-σεις/

Αυτοαξιο-λογήσεις/

Ετεροαξιο-λογήσεις


	
	
	
	
	
	

	
	
	
	
	
	
	


5ο παράδειγμα φόρμας προγραμματισμού :
Ενδεικτική φόρμα ετήσιου προγραμματισμού για την Αρχαία Ελληνική Γλώσσα και Γραμματεία Γενικού Λυκείου
	Κείμενα 
	Γραμματολογικές 

Αναφορές
	Στοιχεία 
Μορφής
	Στοιχεία 
Περιεχομένου
	Διδακτικές τεχνικές και 

μέσα
	Αξιοποίηση παράλληλων κειμένων
	Ώρες

	 1ο Κεφάλαιο 

α) Αναλυτική παρουσίαση……………

β) Περιληπτική απόδοση
	
	- Βασικό Λεξιλόγιο

- Βασικά γραμματικο-συντακτικά φαινόμενα της Ενότητας


	· - Βασικά θέματα-

· Βασικοί

· θεματικοί άξονες

- Βασικές  

 έννοιες / αξίες κ.λ.π.

 
	
	
	   

	2.
	
	
	
	
	
	 

	3.
	
	
	
	
	
	 

	4.
	
	
	
	
	
	   

	5.
	
	
	
	
	
	

	6.
	
	
	
	
	
	   

	7. ………κ.λ.π.
	
	
	
	
	
	

	Εργασίες- Συνθετι-κές Εργασίες

	
	
	
	
	
	

	Αξιολογή-σεις/

Αυτοαξιο-λογήσεις/

Ετεροαξιο-λογήσεις


	
	
	
	
	
	

	
	
	
	
	
	
	


        Είμαι στη διάθεσή σας για οποιαδήποτε περαιτέρω βοήθεια ή διευκρίνιση !
   Εύχομαι σε όλους σας Καλά Χριστούγεννα και ευτυχισμένο τον καινούριο χρόνο !
                                                                                                          Με τιμή, 
                                                                        η Σχολική Σύμβουλος Φιλολόγων,

                                                         της Περιφερειακής Δ/νσης Α/θμιας και Δ/θμιας  

                                                                     Εκπ/σης Κρήτης, με έδρα τα Χανιά,

                                                                              Ιωάννα Α. Ραμουτσάκη                                                         
Προς :  τους/τις φιλολόγους Γυμνασίων, Γενικών Λυκείων και ΕΠΑΛ Χανίων και  Λασιθίου 


αρμοδιότητας της Σχολικής Συμβούλου, Ιωάννας Α. Ραμουτσάκη 





Κοινοπ. : : -  Προς Περιφερειακό Δ/ντή Α/θμιας και Δ/θμιας Εκπ/σης της Περιφερειακής Δ/νσης Α/θμιας και Δ/θμιας Εκπ/σης Κρήτης





Προς τον Προϊστάμενο Επιστημονικής και Παιδαγωγικής Καθοδήγησης της Περιφερειακής Δ/νσης Α/θμιας και Δ/θμιας Εκπ/σης Κρήτης





Διευθυντή Δ/θμιας Εκπ/σης Χανίων





Διευθυντή Δ/θμιας Εκπ/σης Λασιθίου
































 





Xανιά,   22 – 12- 2016


Aρ.Πρωτ.  : 805

















